KU’s årsberetning 2023: 

I konk.udvalget sidder Kristine og undertegnede.

Iben træder ud af konk.udvalget og Lisette og Julia træder ind - VELKOMMEN!

Resultater:

I 2023 var væggen i vores ende af klubhuset igen fyldt op med opslag og lykønskninger.

Mange hf og hunde har været til konkurrencer og prøver i agility, Dch’s Program, IFH/sporprøver, IGP, rally, biathlon og Nordisk Spor.

I foråret afholdt vi både forprøver og c-introprøver i Dchs program

Vi afholdt 2 lokalkonkurrencer for C/B-klassen: 1 i foråret og 1 i efteråret. I efteråret tilføjede vi en uofficiel rallykonk.

Vi havde 3 deltagere med til DcHs DM i Horsens - Dorte Månsson i IFH spor og Marianne Kørbing og Tina Nielsen i IGP3

I 2023 blev det besluttet at ændre Dch’s Program gældende fra d. 1/1-2024. Da ændringerne er få og ubetydelige ift. øvelserne, har vi besluttet at printe ændringerne ud og vedlægge dem i de programmer, som vi har stående i skabet. Programmerne sælges herefter til nedsat pris.

”ÅRETS HUNDE 2023”

Årets C-hund: Louise Schrøder og Storm

Årets B-hund: Lillian Fischer og Hilda

Årets A-hund: Birthe Dejgaard og Catcher

Årets E-hund: Iben Dam Nielsen og Unni

Årets IGP-hund: Allan Maindal og Aron

Årets IFH/sporhund: Inger Christensen og Bianca

Årets Nordiske Spor: Birthe Dejgaard og Catcher

Årets Rally-hund: Kristine Rye Svendsen og Jasmin

Årets Agility-hund: Kristine Rye Svendsen og Simba

Årets Canicross-hund: Julia Goertz og Holger

”Faxepokalen” tildeles et medlem, som har gjort noget særligt for klubben.

I år har bestyrelsen besluttet, at vores instruktør Helle Alstrup Fritzbøger skal have den, fordi Helle var så sød at tage et ex. hold i efteråret - hendes hvalpehold. Tusind tak!!!

Kæmpe stort tillykke til alle!

Konkurrencehilsner fra KU/Kristine & Iben.